[{"text_idx": "#000001", "text": "Cyflenwi ar Lwyfan y Byd"}, {"text_idx": "#000002", "text": "Dod o Hyd i Glwb Rhedeg"}, {"text_idx": "#000003", "text": "Mewn oes o newid yn yr hinsawdd, disbyddu adnoddau, llygredd plastig a rhywogaethau\u2019n diflannu\u2019n llwyr, a hyn oll yn digwydd ar gyfradd gyflymach a chyflymach, mae\u2019n bwysicach nag erioed cymryd camau i leihau ein heffaith ar yr amgylchedd."}, {"text_idx": "#000004", "text": "Mae gennym ni fodel busnes cymdeithasol gyfrifol, felly mae gan R4W ddyletswydd i gyflenwi digwyddiadau sy\u2019n uchelgeisiol o wyrdd a chynaliadwy, ac sy\u2019n cael effaith isel."}, {"text_idx": "#000005", "text": "Mae dros 50,000 yn cymryd rhan yn ein digwyddiadau bob blwyddyn ac rydyn ni\u2019n cydnabod ein ro\u0302l bwysig yn dylanwadu ar ymddygiad amgylcheddol ein cyfranogwyr; yn ogystal a\u0302 phwysigrwydd lleihau ein heffaith ar yr amgylchedd a gosod esiampl drwy leihau ein defnydd o blastig, lleihau gwastraff ac osgoi deunyddiau ac arferion busnes anghynaliadwy."}, {"text_idx": "#000006", "text": "Rydyn ni wedi ymrwymo i leihau ein heffaith ar yr amgylchedd a gwella ein perfformiad amgylcheddol yn barhaus. Mae hyn yn rhan annatod o\u2019n strategaeth busnes. Caiff ei ategu gan ffactorau amgylcheddol, cymdeithasol a llywodraethu allweddol a fydd yn dylanwadu ar ein dull o ddatblygu\u2019r busnes ac o dyfu yn y dyfodol. Rydyn ni\u2019n bwriadu cyrraedd y safon ISO20121 ar gyfer ein system rheoli amgylcheddol erbyn 2922."}, {"text_idx": "#000007", "text": "I wireddu ein huchelgeisiau amgylcheddol, rydyn ni\u2019n cydnabod yr angen i fod yn ddewr wrth arloesi dewisiadau newydd, cynnwys cyfranogwyr yn ein nodau, cyrraedd safonau amgylcheddol (fel ISO20121) a herio\u2019r drefn arferol yn y diwydiant digwyddiadau chwaraeon cyfranogiad torfol."}, {"text_idx": "#000008", "text": "Hoffech chi weithio gyda ni ar ein taith cynaliadwyedd? Bydden ni wrth ein bodd yn clywed gennych chi."}, {"text_idx": "#000009", "text": "1) Rhoi\u2019r gorau i anfon gwastraff i safleoedd tirlenwi erbyn 2023, a chyfradd ailgylchu o 90% neu uwch dros y flwyddyn gyfan o fewn 5 mlynedd."}, {"text_idx": "#000010", "text": "2) Lleihau\u2019r ddibyniaeth ar blastig a deunyddiau niweidiol erbyn 2023."}, {"text_idx": "#000011", "text": "3) Cyflwyno a gweithredu polisi amgylcheddol, cymdeithasol a llywodraethu erbyn 2022."}, {"text_idx": "#000012", "text": "4) Lleihau allyriadau carbon yn sylweddol erbyn 2022."}, {"text_idx": "#000013", "text": "5) Cyrraedd y safon amgylcheddol ISO20121 erbyn 2022."}, {"text_idx": "#000014", "text": "6) Addysgu cyfranogwyr a newid eu hymddygiad mewn cysylltiad a\u0302 materion cynaliadwyedd ac amgylcheddol yn ein digwyddiadau."}, {"text_idx": "#000015", "text": "7) Datblygu tirwedd wleidyddol gefnogol i gynaliadwyedd yn y sector digwyddiadau ledled Cymru."}, {"text_idx": "#000016", "text": "8) Gwneud swyddfa R4W yn fwy gwyrdd a sefydlu ethos cynaliadwy yn y cwmni drwyddo draw."}, {"text_idx": "#000018", "text": "Mae llawer o waith i\u2019w wneud o hyd, ond dyma rai o\u2019r camau rydyn ni wedi\u2019u cymryd hyd yma drwy ein Cynllun Gweithredu Gwyrdd."}, {"text_idx": "#000019", "text": "Rydyn ni wedi gweithio\u2019n agos gyda Phrifysgol Caerdydd wrth i ni ymdrech i wella cynaliadwyedd ein digwyddiadau. Mae\u2019r Brifysgol wedi cynnal ymchwil ar Hanner Marathon Caerdydd (gallwch chi ddarllen yr adroddiad ymchwil yma) a chynhaliodd gynhadledd cynaliadwyedd ar y cyd a\u0302 R4W ym mis Rhagfyr 2019."}, {"text_idx": "#000020", "text": "Roedd y gynhadledd wedi casglu ynghyd trefnwyr digwyddiadau o bob rhan o Ewrop ac yn cynnig cyfres o sgyrsiau, gweithdai a siaradwyr gwadd. Dysgodd y rhai a oedd yn bresennol fwy am yr heriau a wynebir a thrafod, mewn grwpiau, sut gall digwyddiadau gydweithio i greu dyfodol cynaliadwy."}, {"text_idx": "#000021", "text": "Mae R4W yn aelod o Grw\u0302p MSO, sy\u2019n cynnwys trefnwyr digwyddiadau mwyaf y DU. Maen nhw\u2019n cydweithio i wella cynaliadwyedd digwyddiadau chwaraeon cyfranogiad torfol yn y DU."}, {"text_idx": "#000023", "text": "Rydyn ni yn gweithio gyda nifer o noddwyr a phartneriaid, gan gynnwys Brecon Carreg a Rubicon Cymru i wella cynaliadwyedd ein digwyddiadau trwy Grwpiau Hinsawdd Gweithredol. Mae\u2019\u2019r gwaith grw\u0302p a\u2019r prosiectau wedi eu llunio i leihau trawiad amgylcheddol ein digwyddiadau a hybu ailgylchu a dyfodol wyrdd."}, {"text_idx": "#000024", "text": "Mae partneriaid yn medru gwneud canrannau ariannol i\u2019r \u2018Gronfa Weithred Hinsawdd\u2019\u2013 sy\u2019n uniongyrchol yn cefnogi prosiectau datblygu cynaliadwy gyda ffocws blaengar gwyrdd gan gynnwys plannu coed, projectau cymunedol i daclo newid hinsawdd, egni adnewyddadwy dechreuol, ymgyrch yn erbyn niweidio ein cefnforoedd ac amgylchfyd naturiol a sicrhau hawl i bobl frodorol sydd dan fygythiad difodiant."}, {"text_idx": "#000025", "text": "Dewch yn agos at y cyffro!"}]